康城影展

康城影展係一個喺法國南部城市康城舉辦嘅電影節，官方中文名叫戛納電影節。第一屆嘅康城電影節喺1946年舉行。

影展活動

官方評選 
官方評選係影展嘅最主要同最重要活動：
 競賽影片：長片會競逐金棕櫚獎、評審團大獎、最佳導演獎、最佳劇本獎、最佳女演員獎、最佳男演員獎同評審團獎。
 一種注目：影片會競逐一種注目特別提名、一種注目最佳女演員獎、一種注目評審團特別獎同一種注目獎。
 非競賽影片：唔想攞獎嘅影片。
 特别放映影片：為個別電影人嘅作品提供額外嘅播放機會。
 電影基金會：嚟自世界各地嘅電影學院嘅學生作品會競逐電影基金會一等獎、電影基金會二等獎同電影基金會三等獎。
 短片：由2011年開始短片會競逐短片金棕櫚獎。
所有長片都會有份競逐金攝影機獎。

康城經典 
戛納經典係放映嗰啲修復過嘅經典電影。

粵語電影 
 東邪西毒：2008年嘅特別放映影片，由香港導演王家衛執導。
 春光乍洩：1997年嘅競賽影片，香港導演王家衛攞到最佳導演獎。
 花樣年華：2000年嘅競賽影片，由香港導演王家衛執導，梁朝偉攞到最佳男演員獎，而美術總監張叔平、攝影指導杜可風同李屏賓就攞到藝術成就獎。
 大事件：2004年嘅非競賽影片，由香港導演杜琪峰執導。
 復仇：2009年嘅競賽影片，由香港導演杜琪峰執導。
 過界：2013年嘅一種注目嘅影片，由香港導演劉韻文執導。
 盲探：2013年嘅非競賽影片，由香港導演杜琪峰執導。
時代革命：2021年嘅特別放映影片，由香港導演周冠威執導。

康城影展官方網頁

法國文化
影展